Dobrjanski adası
Dobrjanski adası — Rusiyanın Kamçatka diyarı ərazisində yerləşən ada. Oxot dənizinə daxil olan (Şelixov körfəzi) Penjin körfəzində, Obrıstı burnundan şərqdə, Paren çayının mənsəbində yerləşir. İnzibati baxımından Kamçatka diyarı Penjin rayonu ərazisinə daxildir. Maksimal hündürlüyü 272 metrdir. 1915-ci ildə təşkil edilən Şərq okeanı ekspedisiyasının rəhbəri Nikolay Aleksandroviç Dobrjanskinin şərəfinə adlandırılmışdır. Adada bir çox dəniz quşu yuva qurur. 1983-cü ildə regional əhəmiyyətli təbiət abidəsi və xüsusi qorunan təbiət ərazisi elan edilmişdir.